На основу члана 35. став 2. Закона о култури („Службени гласник Републике Србије“, број 72/09, 13/16, 30/16- испр., 6/20, 47/21 и 78/21 ), члана 37. став 1. тачка 28) Статута Града Ниша ("Службени лист Града Ниша", број 88/08, 143/16 и 18/19) и члана 10. став 2. Одлуке о оснивању Нишког симфонијског оркестра ("Службени лист Града Ниша", број 2/11 – пречишћен текст, 115/16, 99/20 и 85/21),

 Скупштина Града Ниша, на седници одржаној \_\_\_\_\_\_\_\_\_\_\_\_\_\_, донела је

**Р Е Ш Е Њ Е**

 I **ДАЈЕ СЕ САГЛАСНОСТ** на Предлог Одлуке о расписивању и спровођењу јавног конкурса за избор кандидата за директора Нишког симфонијског оркестра, број XIII-315-3, који је утврдио Управни одбор ове установе, на седници одржаној 28.03.2022. године.

 II Решење доставити Нишком симфонијском оркестру и Градској управи за друштвене делатности.

Број:

У Нишу,

**СКУПШТИНА ГРАДА НИША**

Председник

 др Бобан Џунић

***О б р а з л о ж е њ е***

 Чланом 35. став 2. Закона о култури („Службени гласник Републике Србије“, број 72/09, 13/16, 30/16- испр., 6/20, 47/21 и 78/21 ) прописано је да јавни конкурс, на основу ког се именује директор установе, расписује и спроводи Управни одбор Установе, уз претходну сагласност оснивача.

 Члан 10. став 2. Одлуке о оснивању Одлуке о оснивању Нишког симфонијског оркестра ("Службени лист Града Ниша", број 2/11 – пречишћен текст, 115/16, 99/20 и 85/21), усаглашен је са наведеном законском одредбом и прописује да јавни конкурс расписује и спроводи Управни одбор Установе, уз претходну сагласност Скупштине Града.

 Решењем Скупштине Града Ниша број 06-620/2021-22-2-02 од 17.06.2021. године, Светозар Везенковић је именован је за вршиоца дужности директора Нишког симфонијског оркестра.

 С обзиром на то да актуелном вршиоцу дужности директора Нишког симфонијског оркестра истиче мандат, управни одбор Нишког симфонијског оркестра је на седници одржаној 28.03.2022. године, поступајући у складу са законом и актом о оснивању Установе, утврдио Предлог Одлуке о расписивању и спровођењу јавног конкурса за избор кандидата за директора Нишког симфонијског оркестра, број XIII-315-3, и доставио га Градској управи за друштвене делатности, ради добијања претходне сагласности Скупштине Града Ниша. Саставни део Предлога Одлуке је и текст јавног конкурса за избор кандидата за директора Установе.

 За реализацију предложеног акта није потребно обезбеђивање и коришћење додатних финансијских средстава из буџета Града.

 Имајући у виду да је Предлог Одлуке о расписивању и спровођењу конкурса за избор кандидата за директора Нишког симфонијског оркестра сачињен у складу са законом и прописима Града, као и циљевима садржаним у оснивачком акту, Градска управа за друштвене делатности је израдила нацрт Решења као у диспозитиву.

 вршилац дужности начелника

 Градске управе за друштвене делатности

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Миљан Ћирковић